Greek Legal Document

Category: 380

Content:
81. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 233 της 16/16 Ιουν. 1993 (ΦΕΚ Α΄ 98) Σύσταση νέων οργανικών θέσεων του Κυρίου Προσωπικού του Νομικού Συμβουλίου του Κράτους. Έχοντες υπόψη: 1.Τις διατάξεις: α)του άρθρ. 39 του Νόμ. 1884/1990 «Διαρρυθμίσεις στην έμμεση φορολογία και άλλες διατάξεις» (Α΄ 81), με το οποίο ανασυστήθηκε το Νομικό Συμβούλιο του Κράτους. β)του άρθρ. 31 του Νόμ. 2145/1993 «Ρύθμιση θεμάτων εκτελέσεως ποινών, επιταχύνσεως και εκσυγχρονισμού των διαδικασιών απονομής της δικαιοσύνης και άλλων θεμάτων» (Α΄ 88) και γ)του άρθρ. 27 του Νόμ. 2081/1992 «ρύθμιση θεσμού των Επιμελητηρίων, τροποποίηση των διατάξεων του Νόμ. 1712/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις» (Α΄ 154), με το οποίο προστέθηκε άρθρ. 29Α στο Νόμ. 1558/1985. 2.Την υπ’ αριθ. Υ.2009/20.5.1993 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (ΦΕΚ Β΄ 365). 3.Το γεγονός ότι από τις διατάξεις του παρόντος προκαλείται δαπάνη σε βάρος του κρατικού προϋπολογισμού ύψους 12.916.227 δραχμ., για το τρέχον οικονομικό έτος και ίσου περίπου ποσού για τα επόμενα έτη, η οποία θα αντιμετωπισθεί από πιστώσεις του φορέα 23/260, ΚΑΕ 0211, 0221 και 0226 οικονομικού έτους 1993. 4.Το πρακτικό επεξεργασίας αριθ. 376/1993 του Συμβουλίου της Επικρατείας, μετά από πρόταση του Υφυπουργού Οικονομικών Κων/νου Γιατράκου, αποφασίζουμε: Άρθρο Μόνο.-Συνιστώνται, κατ’ αύξηση των υφισταμένων, 2 οργανικές θέσεις Νομικών Συμβουλών και 2 οργανικές θέσεις Παρέδρων του Νομικού Συμβουλίου του Κράτους. Σελ. 290,40(β) Τεύχος 1258-Σελ. 92